Магілёў I

Магілё́ў-І-на-Дняпры (, ) — станцыя Магілёўскага аддзялення Беларускай чыгункі ў Магілёўскай вобласці. Размешчана ў горадзе Магілёве.

Станам на ліпень 2023 года праз станцыю ажыццяўляюцца пасажырскія перавозкі на Брэст, Віцебск, Гомель, Гродна, Маскву, Мінск, Оршу, Полацк, Салігорск, Санкт-Пецярбург.

 Гісторыя 
У 1900 годзе Мікалай ІІ зацвердзіў палажэнне, якое прадугледжвала пабудову чыгуначнага шляху ад Віцебска да станцыі Жлобін. Станцыя Магілёў задумвалася як пасажырская — запланаваны даволі буйны вакзал. Праект вакзала прадугледжваў модную тым часам калідорную сістэму планіроўкі. Прасторавая структура будынка мела строга сіметрычнае рашэнне з двума невялікімі прыбудовамі ў тарцах.

З 19 па 21 снежня 1902 года камісія пад старшынствам старшага інспектара-інжынера В. М. Панова прымала і аглядала станцыю Магілёў. У акце агляду пад п. 27 паведамляецца «вакзал станцыі Магілёў абліцаваны кіеўскай цэглай, дах пакрыты 12-фунтовым ліставым жалезам. Ёсць цэнтральнае ацяпленне па сістэме Кайфера. Ёсць памяшканне на вакзале для часовага знаходжання членаў урада».

Вакзал станцыі Магілёў урачыста адкрыты ў 1902 годзе. Пасажыраў на вакзал дастаўлялі рамізнікі, а ў 1911 годзе з'явіліся два таксаматоры, іх уладальнікам быў Самуіл Сагал – дзед мастака Марка Шагала.

У 1914-1915 гадах на станцыі Магілёў ваенным санітарам праходзіў вайсковую службу паэт Сяргей Ясенін.

У жніўні 1915 года нямецкія войскі ўварваліся на тэрыторыю Беларусі, У сувязі з чым Стаўка Вярхоўнага Галоўнакамандуючага расійскай арміі перамешчана ў Магілёў. На станцыі Магілёў пабудаваны спецыяльны тупік для царскага цягніка.

Падчас Вялікай Айчыннай вайны праз станцыю адбывалася эвакуацыя людзей і абсталявання, будынак вакзала сур'ёзна разбураны, але ўжо ў 1945 годзе зроблены яго капітальны рамонт.

У 1956-2004 гадах зроблены шэраг рэканструкцый вакзальнага комплексу. У выніку рэканструкцыі 2000-2004 гадоў пасажырскі комплекс вакзала станцыі Магілёў атрымаў сучасны выгляд.

 Дзейнасць 
 Продаж пасажырскіх білетаў;
 Прыём і выдача багажу;
 Прыём і выдача павагонных адправак грузаў (адкрытыя пляцоўкі);
 Прыём і выдача павагонных і дробных адправак (пад’язныя шляхі) Камерцыйныя аперацыі на станцыі Магілёў I-на-Дняпры

 Гл. таксама 
 Будынак чыгуначнага вакзала

 Спасылкі 



Катэгорыя:Станцыі Магілёўскага аддзялення Беларускай чыгункі
Катэгорыя:Чыгуначныя станцыі і платформы Магілёва